ტრენინგი „პირველი ნაბიჯები კარიერულ გზაზე“
2019-10-26 12:00 (Asia/Dubai)
26 ოქტომბერს, 12:00 საათზე, ილიას სახელმწიფო უნვიერსიტეტის წიგნის სახლში „ლიგამუსი“ სტუდენტური ცხოვრების კვირეულის ფარგლებში ილიაუნის აკადემიური წერის ცენტრის ლექტორი მაკა პატარიძე ჩაატარებს ტრენინგს თემაზე: „პირველი ნაბიჯები კარიერულ გზაზე”.
თემატიკა: რეზიუმე, სამოტივაციო წერილი, ინტერვიუ.
ტრენინგის ხანგრძლივობა: 2.30 სთ. (15-წუთიანი შესვენებით).
შეხვედრა დააინტერესებთ ნებისმიერი მიმართულებისა და საფეხურის სტუდენტებსა და კურსდამთავრებულებს.
შეხვედრაზე დასწრების მსურველებმა შეავსეთ სარეგისტრაციო ბმული.

დრო: 26 ოქტომბერი, 12:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზირი N32), ილიას სახელმწიფო უნივერსიტეტი

ლევან ბერძენიშვილის საჯარო ლექცია „რისი წაკითხვა ღირს და რისი წაუკითხაობა არის შეცდომა“
2019-10-25 19:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 21 ოქტომბრიდან გაიმართება სტუდენტური ცხოვრების კვირეული.
სტუდენტებს შესაძლებლობა ექნებათ, საკუთარი ინტერესების შესაბამისად მონაწილეობა მიიღონ სხვადასხვა ღონისძიებაში, რომლებიც ყოველდღიურად გაიმართება.
25 ოქტომბერს, 19:00 საათზე, ილიაუნის წიგნის სახლში „ლიგამუსი“ ლევან ბერძენიშვილი ისაუბრებს თემაზე: „რისი წაკითხვა ღირს და რისი წაუკითხაობა არის შეცდომა“.
დრო: 25 ოქტომბერი, 19:00-21:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

გოგი გვახარიას წიგნის „კალატოზიშვილი (კალატოზოვი)“ პრეზენტაცია
2019-10-24 19:00
24 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება გოგი გვახარიას წიგნის „კალატოზიშვილი (კალატოზოვი)“ პრეზენტაცია. გამოიცა „ილიაუნის გზამკვლევის“ სერიით.
ანოტაცია
საბჭოთა და ქართული კინოს ისტორიაში ჯერჯერობით ვერავინ მოხსნა ქართველი კინორეჟისორის, მიხეილ კალატოზიშვილის რეკორდი. მისი „მიფრინავენ წეროები“ ერთადერთი საბჭოთა ფილმია, რომელიც აღინიშნა კანის კინოფესტივალის მთავარი პრიზით. უფრო მეტიც, 2001 წელს ყოფილი საბჭოთა რესპუბლიკების კინემატოგრაფისტთა გამოკითხვის შედეგად „მიფრინავენ წეროები“ ყველა დროის საუკეთესო საბჭოთა ფილმად გამოცხადდა.
საქართველოში ბევრმა არ იცის, ვის ოჯახში გაიზარდა კანის ფესტივალის ოქროს პალმის რტოს მფლობელი მიხეილ კალატოზიშვილი. არ იციან, მაგალითად, რომ კალატოზიშვილის ბებია, მაკრინე ავალიშვილი, სწორედ ის ქალია, ილიას და აკაკის ლექსები რომ მოქარგა სუფრაზე, არ იციან, რომ კალატოზიშვილის დეიდები მისიონერები იყვნენ ჩინეთში, მაგრამ თითქმის არავინ იცის მთავარი – რატომ დატოვა 1933 წელს სამშობლო მიხეილ კალატოზიშვილმა და რატომ გახდა მიხეილ კალატოზოვი.
ეს წიგნი კალატოზიშვილის ბიოგრაფიისა და შემოქმედების ანალიზია. შემოქმედება, როგორც ბიოგრაფია, და ბიოგრაფია, როგორც კინო. როგორ მოხდა, რომ სტალინური ეპოქის ერთ-ერთი ყველაზე კონიუნქტურული ფილმის, „ვალერი ჩკალოვის“ ავტორმა „მიფრინავენ წეროებით“ პირველმა აცნობა კინოს სამყაროს „დესტალინიზაციის ეპოქის“ დასაწყისი. როგორ მოხდა, რომ 60-იან წლებში უკვე სახელოვანი და ტიტულოვანი რეჟისორი ფორმალისტად მონათლეს? რა შეცვალა „ჯიმ შვანთეს“ ავტორმა, მიხეილ კალატოზიშვილმა კინოს ენაში?
დრო: 24 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ანა კორძაია-სამადაშვილის ლექცია „როგორ წერენ სხვები – ჯგუფი 47“
2019-10-21 18:00
21 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მწერალი ანა კორძაია-სამადაშვილი გამართავს ლექციას თემაზე: „როგორ წერენ სხვები – ჯგუფი 47“. ვერავინ ვერავის ასწავლის, რა და როგორ უნდა წეროს. მხოლოდ იმის თქმა შეგვიძლია, რა არ უნდა გააკეთოს ავტორმა. ესაა და ეს… – ამ და სხვა საკითხებზე ესაუბრება მწერალი სტუდენტებს.
დრო: 21 ოქტომბერი, 18:00-20:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

მესამე საერთაშორისო სკოლა ფორმალურ ლინგვისტიკაში
2019-10-21 17:00
21-დან 24 ოქტომბრის ჩათვლით ილიას სახელმწიფო უნივერსიტეტის E 207 აუდიტორიაში გაიმართება მესამე საერთაშორისო სკოლა ფორმალურ ლინგვისტიკაში. ლექციებს ენათმეცნიერების მიმართულებით წაიკითხავენ ენათმეცნიერების სხვადასხვა დარგის საუკეთესო უცხოელი ლინგვისტები (ამერიკა, საფრანგეთი, გერმანია, იტალია).
სამუშაო ენა: ინგლისური
დრო: 21-24 ოქტომბერი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.
გთხოვთ მობრძანდეთ.

საერთაშორისო აკადემიური კონფერენცია „რელიგიისა და რწმენის თავისუფლება საქართველოში, ნორვეგიასა და მის მიღმა – შედარებითი ანალიზი და გამოწვევები“
2019-10-21 10:00
21 ოქტომბერს, 10:00 საათზე, ილიას სახელმწიფო უნივერსიტეტის A101 დარბაზში ოსლოს უნივერსიტეტთან არსებული ადამიანის უფლებათა ნორვეგიული ცენტრის (რელიგიისა და რწმენის თავისუფლების ოსლოს კოალიციის პროექტის ფარგლებში) და ტოლერანტობისა და მრავალფეროვნების ინსტიტუტის (TDI) ორგანიზებით გაიმართება საერთაშორისო აკადემიური კონფერენცია „რელიგიისა და რწმენის თავისუფლება საქართველოში, ნორვეგიასა და მის მიღმა – შედარებითი ანალიზი და გამოწვევები. ღონისძიება ეწყობა ილიას სახელმწიფო უნივერსიტეტთან თანამშრომლობით.
კონფერენციაზე რელიგიის თავისუფლებისა და სამართალმცოდნეობის დარგის პროფესორები და ექსპერტები ისაუბრებენ რელიგიის თავისუფლების, რელიგიისა და სახელმწიფოს ურთიერთობის, საერთაშორისო სტანდარტების, კანონმდებლობის, რელიგიური გაერთიანებების მიმართ სახელმწიფო პოლიტიკისა და ინტერრელიგიური დიალოგის საკითხებზე (იხ. დღის წესრიგი).
კონფერენციაში მონაწილეობას მიიღებენ:
დოქტორი ტ. ჯერემი განი, მაროკოს რაბათის საერთაშორისო უნივერსიტეტის პროფესორი. ჯერემი განს დოქტორის ხარისხი დაცული აქვს ჰარვარდის უნივერსიტეტში, იურისტის ხარისხი (JD) – ბოსტონის უნივერსიტეტში (magna cum laude), ხოლო მაგისტრის ხარისხი – ჩიკაგოს უნივერსიტეტში. ჯერემი განი რამდენიმე წელი პრაქტიკოს იურისტად მუშაობდა ვაშინგტონში, კოლუმბიის ოლქში (Covington & Burling). მოგვიანებით მსახურობდა რელიგიის თავისუფლების საკითხებში აშშ-ის ელჩის უფროს მრჩეველად აშშ-ის სახელმწიფო დეპარტამენტში (1998-1999). 15 წელი იყო ეუთოს ექპერტთა პანელის წევრი რელიგიისა და რწმენის თავისუფლების საკითხებში. მას გამოქვეყნებული აქვს არაერთი სამეცნიერო ნაშრომი და წიგნი.
დაგ ნიგარდი 2006 წლიდან ნორვეგიის ქრისტიანული საბჭოს (Christian Council of Norway, CCN) სპეციალური მრჩეველია. საბჭოში მისი კომპეტენციის სფეროებს მიეკუთვნება რელიგიისა და რწმენის თავისუფლება, რელიგიასთან დაკავშირებული კანონმდებლობისა და პოლიტიკის საკითხები. დაგ ნიგარდი 1992 წლიდან იყო ნორვეგიის თავისუფალი ეკლესიების საბჭოს (Council of Free Churches) გენერალური მდივანი. იგი ნორვეგიის ეროვნული რელიგიათაშორისი საბჭოს, ნორვეგიის რელიგიათა საბჭოს (The Council for Religious and Life Stance) ერთ-ერთი დამაარსებელი და პირველი თავმჯდომარე, ასევე ოსლოს რელიგიისა და რწმენის თავისუფლების კოალიციის წევრია მისი დაარსებიდან. გამოქვეყნებული აქვს არაერთი პუბლიკაცია რელიგიისა და რწმენის თავისუფლებასა და რელიგიურ პოლიტიკაზე.
ჯერემი განს და დაგ ნიგარდს ეკუთვნით ანგარიში „საქართველოს კონსტიტუციური ღირებულებები პოლიტიკური და ფინანსური ინტერესების წინააღმდეგ: კონსტიტუციური შეთანხმების დისტანცირება საქართველოს თანასწორობის პრინციპისგან“ (2015).

დრო: 21 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტი, აუდიტორია A101 (ილია ჭავჭავაძის გამზირი N32)

"ონლაინგამოცემა On.ge-ის კონკურსი ილიაუნის სტუდენტებისთვის "
2019-10-20 14:06
პირველი წარმატებული თანამშრომლობის შემდეგ ხელმეორედ ცხადდება კონკურსი ონლაინგამოცემა On.ge-ისა და ილიას სახელმწიფო უნივერსიტეტის საერთო პროექტისთვის. კონკურსში მონაწილეობა შეუძლიათ ილიაუნის საბაკალავრო საფეხურის ნებისმიერი კურსის სტუდენტებს.
თუ ხართ ცნობისმოყვარე, გიტაცებთ ჟურნალისტიკა, კარგად იცით ინგლისური და ქართული ენები, გიყვართ უცხოური გამოცემების კითხვა და ხშირად გიფიქრიათ იმაზე, რა კარგი იქნებოდა, ესა თუ ის სტატია ქართულადაც რომ ყოფილიყო ნათარგმნი, მაშინ ამ კონკურსში აუცილებლად უნდა მიიღოთ მონაწილეობა.
კონკურსის შედეგად შეირჩევა 10-15 სტუდენტი, რომლებიც 6 თვის განმავლობაში სტაჟირებას გაივლიან ონლაინგამოცემა On.ge-ის რედაქციაში.
შერჩეულ სტუდენტებს დაევალებათ ინგლისურენოვანი ანალიტიკური სტატიების თარგმნა ქართულ ენაზე და მათი მორგება ქართველი მკითხველისათვის. პროექტში მონაწილეობისთვის ჟურნალისტური გამოცდილება აუცილებელი არ არის.
რატომ უნდა მივიღო მონაწილეობა პროექტში?
პროექტის წარმატებაზე მეტყველებს ის ფაქტი, რომ მის შედეგად დასაქმდა ილიაუნის ერთი სტუდენტი, რომელიც On.ge-ის სარედაქციო ჯგუფს შეუერთდა.
კონკურსის შედეგად შერჩეული სტუდენტები:

გაივლიან 6-თვიან სტაჟირებას ონლაინგამოცემა On.ge-ს რედაქციაში – შეიძენენ პრაქტიკულ გამოცდილებას ჟურნალისტიკის სფეროში და შეძლებენ საკუთარი ინტერესების შესაბამისად ჩაერთონ საზოგადოებისთვის სასარგებლო საქმიანობაში;
სტაჟირების დასრულების შემდეგ გაემგზავრებიან ილიას სახელმწიფო უნივერსიტეტის კვლევით ბაზაზე და მონაწილეობას მიიღებენ თემატურ ბანაკში;
მიიღებენ ონლაინგამოცემა On.ge-ისა და ილიას სახელმწიფო უნივერსიტეტის სტაჟირების დამადასტურებელ სერტიფიკატს;
პროექტის მონაწილე 5 საუკეთესო სტუდენტი სტაჟირების ბოლო 3 თვის განმავლობაში ილიას სახელმწიფო უნივერსიტეტისგან მიიღებს სტიპენდიას თვეში 300 ლარის ოდენობით.

რა იქნება ჩემი ფუნქციები და მოვალეობები პროექტის ფარგლებში?

ილიას სახელმწიფო უნივერსიტეტისა და On.ge-ის მიერ ერთობლივად დაგეგმილ გასვლით სემინარებსა და საჯარო ლექციებზე დასწრება;
სათარგმნი სტატიების მოძიება;
სხვადასხვა თემატიკის მოცულობითი სტატიების თარგმნა ინგლისური ენიდან ქართულზე;
ნათარგმნი სტატიის მორგება ქართულ რეალობაზე და მათი ადაპტირება ქართველი მკითხველისთვის;
საჭიროების შემთხვევაში ცალკეული სტატიისთვის დამატებითი ინფორმაციის მოძიება;
რედაქტორისგან მიღებულ შენიშვნებზე მუშაობა და კომენტარების გათვალისწინება;
სურვილის შემთხვევაში საკუთარი სიღრმისეული და ანალიტიკური სტატიების მომზადება.

როგორ მივიღო კონკურსში მონაწილეობა?
კონკურსში მონაწილეობისთვის საჭიროა 27 ოქტომბრის ჩათვლით შეასრულოთ საკონკურსო დავალება და ატვირთოთ სააპლიკაციო ფორმაში ბმულზე: https://bit.ly/31MYt55
საკონკურსო დავალება
The Conversation-ის სტატიაში მიმოხილულია ემოციური ინტელექტის მქონე ადამიანისთვის დამახასიათებელი 4 თვისება. თქვენ გევალებათ:

თარგმნოთ სტატიის სათაური;
მოიფიქროთ ერთ ან ორაბზაციანი შესავალი, რომელიც განსხვავებული იქნება სტატიის შესავლისაგან;
სტატიაში განხილული 4 თვისებიდან აარჩიოთ თქვენთვის საინტერესო 3 თვისება და თარგმნოთ შესაბამისი ტექსტი;
მოიძიოთ ინფორმაცია ემოციური ინტელექტისთვის დამახასიათებელ ისეთ თვისებაზე, რომელიც სტატიაში განხილული არ არის და დაურთოთ თქვენს სტატიას მეოთხე პუნქტად ისე, რომ ბუნებრივად მიებას დანარჩენ ტექსტს (მიუთითეთ წყარო, რომელზე დაყრდნობითაც დაწერეთ ეს პუნქტი).

ნაწერების შეფასებისას ყურადღება მიექცევა:

რამდენად ზუსტად და შინაარსის დაუმახინჯებლადაა ტექსტი ნათარგმნი;
რამდენად გამართული ქართული ენითაა დაწერილი ტექსტი როგორც გრამატიკულად, ასევე სტილისტურად;
შინაარსობრივად და სტილისტურად რამდენად ბუნებრივად და ლოგიკურად ერთვის შესავალი და ებმის მეოთხე, დამატებითი პუნქტი მთლიან სტატიას.
ვორდის ფაილს დაარქვით სახელი შემდეგი პრინციპით: თქვენი სახელი, გვარი და სიტყვები „საკონკურსო დავალება“.

აპლიკაციის შესრულებისა და დავალების გამოგზავნის ბოლო ვადა: 27 ოქტომბერი.
აპლიკაციისთვის მიჰყევით ბმულს: https://bit.ly/31MYt55
შერჩეულ კანდიდატებს დავუკავშირდებით ნოემბრის პირველ ნახევარში.
გისურვებთ წარმატებას!

დამატებითი ინფორმაციისთვის მოგვწერეთ
k.chartolani@on.ge
pr@iliauni.edu.ge

საჯარო ლექცია „ანტონიო ვივალდის მუსიკალური ენა"
2019-10-18 19:30
18 ოქტომბერს, პარასკევს, 19.30 საათზე, ილიას სახელმწიფო უნივერსიტეტის წიგნის სახლში „ლიგამუსი” გაიმართება უნივერსიტეტის დოქტორანტის, თეა მუქერიას საჯარო ლექცია „ანტონიო ვივალდის მუსიკალური ენა”.
მომხსენებლის შესახებ
თეა მუქერია წლების განმავლობაში რადიოს „მუზა“ წამყვანი, პროდიუსერი და ჩაწერების კოორდინატორი იყო. ამ პერიოდში უძღვებოდა გადაცემას „ბაროკოს მუსიკა“. ამჟამად თეა ილიას სახელმწიფო უნივერსიტეტის მეცნიერებათა და ხელოვნების ფაკულტეტის დოქტორანტია. მისი სადისერტაციო თემა ბაროკოს პერიოდის მუსიკას ეხება. თეა ასევე საქართველოს სინფონიეტას საზოგადოებასთან ურთიერთობის მენეჯერია და აქტიურად მონაწილეობს „თბილისის ბაროკო ფესტივალის” ორგანიზებაში.
დრო: 18 ოქტომბერი, 19.30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა საქართველოს ბანკის წარმომადგენლებთან სტუდენტური ვაკანსიების შესახებ
2019-10-18 13:00
18 ოქტომბერს, პარასკევს, 13:00 საათზე, ილიას სახელმწიფო უნივერსიტეტის E207 აუდიტორიაში სტუდენტურ ვაკანსიებთან დაკავშირებით საინფორმაციო შეხვედრას გამართავს ერთ-ერთი მსხვილი დამსაქმებელი საქართველოში – საქართველოს ბანკი.
დაინტერესებული სტუდენტები შეხვედრაზე ამომწურავ ინფორმაციას მიიღებენ საქართველოს ბანკის შემოთავაზების შესახებ და საშუალება ექნებათ, ადგილზე გააკეთონ განაცხადი ვაკანსიებზე.
შეხვედრა საინტერესო იქნება ბანკში დასაქმების მსურველი ნებისმიერი მიმართულების სტუდენტებისა და კურსდამთავრებულებისთვის.
შეხვედრაზე დასასწრებად საჭიროა წინასწარი რეგისტრაცია.

დრო: 18 ოქტომბერი, პარასკევი, 13:00 საათი.
ადგილმდებარეობა: E207 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი

პროფესორ თინათინ კახნიაშვილის საჯარო ლექცია „ფარული სამყარო: უხილავი მატერია და ენერგია"
2019-10-17 19:00
17 ოქტომბერს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი თინათინ კახნიაშვილი წაიკითხავს საჯარო ლექციას თემაზე: „ფარული სამყარო: უხილავი მატერია და ენერგია”.
თემის მოკლე აღწერა
სამყაროს შემსწავლელი მეცნიერება დღეს ოქროს ხანაშია – სხვადასხვა სახის ასტრონომიული დაკვირვებები ხორციელდება 1% ან უფრო დიდი სიზუსტითაც. აკვირდებიან როგორც დედამიწიდან, ასევე თანამგზავრების მეშვეობით. რამდენიმე წლის წინ გრავიტაციული ტალღების აღმოჩენით ასტრონომიაში ახალი ეპოქა დაიწყო და უკვე შეგვიძლია ვისაუბროთ არა მარტო ოპტიკურ, ინფრაწითელ, რადიო, გამმა სხივების, არამედ გრავიტაციული ტალღების ასტრონიმიაზე. დაკვირვებების ბაზაზე, რომლებზეც მომხსენებელი ისაუბრებს, , საყოველთაოდ მიჩნეულია, რომ სამყაროს 95% არსებობს ფარული, უხილავი მატერიისა და უხილავი ენერგიის ფორმით. მოხსენებაში საუბარი იქნება ამ ჩვენთვის უცნობი სუბსტანციების შესახებ.
მომხსენებლის შესახებ
თინათინ კახნიაშვილმა წარჩინებით დაამთავრა ივანე ჯავახიშვილის თბილისის სახელმწიფო უნივერსიტეტის ფიზიკის ფაკულტეტი თეორიული ფიზიკის სპეციალობით. სადიპლომო ნაშრომი „გრავიტაციული არამდგრადობის ყალიბრულად ინვარიანტული თეორია“ ვლადიმერ ლუკაშის ხელმძღვანელობით დაიცვა კოსმოსური კვლევების ინსტიტუტში (მოსკოვი, რუსეთი); 1984 წელს სწავლა განაგრძო კოსმოსური კვლევების ინსტიტუტში. 1988 წელს დაიცვა საკანდიდატო დისერტაცია თემაზე: „გრავიტაციული არამდგრადობის განვითარება ადრეულ სამყაროში“.
1988 წლიდან მუშაობს ევგენი ხარაძის აბასთუმნის ასტროფიზიკურ ობსერვატორიაში.
1999 წელს ლებედევის სახ. ფიზიკის ინსტიტუტის თეორიული ფიზიკის განყოფილებაში დაიცვა სადოქტორო დისერტაცია თემაზე: „რელიქტური ფონის ფორმირება და სამყაროს მსხვილმასშტაბოვანი სტრუქტურა“ და მიენიჭა ფიზიკა-მათემატიკის მეცნიერებათა დოქტორის ხარისხი. 2002 წელს დაიცვა სადოქტორო დისერტაცია აბასთუმნის ასტროფიზიკური ობსერვატორიის სამეცნიერო საბჭოზე და მიენიჭა მეცნიერებათა დოქტორის ხარისხი.
მუშაობდა მეცნიერ-მკვლევრად საერთაშორისო ცენტრებში (ICTP & SISSA, Italy, CCPP, NYU) და მოწვეულ პროფესორად აშშ-ის, კანადისა და ევროპის უნივერსიტეტებში (Rutgers, Kansas State University, Carnegie Mellon University, Geneva University, Laurentian University).
2008 წლიდან მუშაობს ილიას სახელმწიფო უნივერსიტეტში ჯერ ასოცირებულ პროფესორად, 2011 წლიდან კი – პროფესორად.

დრო: 17 ოქტომბერი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

ტუნა ონურის ტრენინგი ქართველი სეისმომედეგი და მშენებელი ინჟინრებისათვის
2019-10-17 15:23
საქართველოს ევროკავშირთან ასოცირების ხელშეკრულების ფარგლებში აღებული აქვს ვალდებულება, დააახლოოს ქვეყნის სამშენებლო სტანდარტები ევროპულ ანალოგთან. სამშენებლო ნორმების ეროვნული (Eurocode) დანართის შექმნა რამდენიმე ეტაპისაგან შედგება. ერთ-ერთი მნიშვნელოვანი ეტაპია სეისმური საშიშროების რუკის მიღება და მის საფუძველზე ეროვნული პარამეტრების გაწერა.
ილიას სახელმწიფო უნივერსიტეტის დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნულმა ცენტრმა აშშ-ის ლორენს ლივერმორის ნაციონალურ ლაბორატორიასთან ერთად აშშ-ის ენერგიის დეპარტამენტის ფინანსური მხარდაჭერით შეიმუშავა კავკასიის სეისმური საფრთხის შეფასების რუკა განახლებული მონაცემთა ბაზებითა და თანამედროვე სტანდარტებით. ამ რუკის მიხედვით მნიშვნელოვანია სამშენებლო ნორმების ეროვნული პარამეტრები განისაზღვროს თანამედროვე სტანდარტების დაცვით. ახალი სტანდარტების პრაქტიკაში დანერგვა შეუძლებელია სპეციალისტების კვალიფიკაციის ამაღლების გარეშე.
2019 წლის 4-8 ნოემბერს ჩვენი კანადელი კოლეგა, „Onur Seemann Consulting“ -ის ხელმძღვანელი, ტუნა ონური გაუძღვება ტრენინგს ქართველი სეისმომედეგი და მშენებელი ინჟინრებისათვის, რათა მათ აითვისონ მეთოდები სეისმური საშიშროების ახალ რუკებთან თავსებადი გრუნტის მოძრაობის დროითი სერიების შერჩევისა და მოდიფიკიაციისათვის.
ტრენინგს აფინანსებს ამერიკის ენერგიის დეპარტამენტი, აშშ-ის საელჩო საქართველოში, მსოფლიო ბანკი, ილიას სახელმწიფო უნივერსიტეტი და საქართველოს ეკონომიკისა და მდგრადი განვითარების სამინისტრო.

რეზიუმესა და CV-ის შედგენის საკონსულტაციო საათები
2019-10-16 16:44
ილიაუნის სტუდენტურ საქმეთა დეპარტამენტი გთავაზობთ რეზიუმესა და CV-ის შედგენისთვის საკონსულტაციო საათებით სარგებლობას.
უნივერსიტეტის სტუდენტთა და კურსდამთავრებულთა კარიერული განვითარების სერვისების წარმომადგენლები სტუდენტებსა და კურსდამთავრებულებს მისცემენ რჩევებს, უკუკავშირს და გაუწევენ კონსულტაციას არსებული ან/და ახალი რეზიუმესა და CV-ს შედგენასთან დაკავშირებით.
შეხვედრაზე შეგიძლიათ იქონიოთ ამობეჭდილი რეზიუმეს ეგზემპლარი (არსებობის შემთხვევაში).
შეხვედრაზე დასწრების მსურველებმა შეავსეთ სარეგისტრაციო ბმული.
საკონსულტაციო შეხვედრები გაიმართება მცირერიცხოვან ჯგუფებთან ეტაპობრივად. დარეგისტრირებულ სტუდენტებს/კურსდამთავრებულებს შეხვედრის დროსა და ადგილს შეატყობინებენ ინდივიდუალურად.
პირველი შეხვედრის დრო: 21 ოქტომბერი, 16:00 საათი

შეხვედრა ლიბერთი ბანკის წარმომადგენლებთან სტუდენტური ვაკანსიების შესახებ
2019-10-16 14:00
16 ოქტომბერს, ოთხშაბათს, 14:00 საათზე, ილიას სახელმწიფო უნივერსიტეტის E207 აუდიტორიაში სტუდენტურ ვაკანსიებთან დაკავშირებით საინფორმაციო შეხვედრას გამართავს ერთ-ერთი მსხვილი დამსაქმებელი საქართველოში –ლიბერთი ბანკი.
ლიბერთი მუდამ ხელს უწყობს სტუდენტების დასაქმებას თბილისსა და რეგიონებში. სწორედ ამ მიზნით ილიაუნის სტუდენტებს გთავაზობთ ვაკანსიებსა და ანაზღაურებად სტაჟირებას.
დაინტერესებული სტუდენტები შეხვედრაზე ამომწურავ ინფორმაციას მიიღებენ ბანკის შემოთავაზების შესახებ, მოისმენენ ტოპმენეჯმენტის წარმომადგენელთა მოხსენებებს და საშუალება ექნებათ, ადგილზე გააკეთონ განაცხადი ვაკანსიებზე.
შეხვედრა საინტერესო იქნება ბანკში დასაქმების მსურველი ნებისმიერი მიმართულების სტუდენტებისა და კურსდამთავრებულებისთვის.
შეხვედრაზე დასასწრებად საჭიროა წინასწარი რეგისტრაცია.

დრო: 16 ოქტომბერი, ოთხშაბათი, 14:00 საათი.
ადგილმდებარეობა: E207 აუდიტორია (ქ. ჩოლოყაშვილის ქ. N3/5), ილიას სახელმწიფო უნივერსიტეტი

სამხრეთ კავკასიის რეგიონული კონფერენცია მეხსიერების პოლიტიკაზე
2019-10-16 12:53
21-22 ოქტომბერს ილიას სახელმწიფო უნივერსიტეტის B201 დარბაზში ჰაინრიჰ ბიოლის ფონდის თბილისის ოფისი – სამხრეთ კავკასიის რეგიონი ილიას სახელმწიფო უნივერსიტეტსა და საბჭოთა წარსულის კვლევის ლაბორატორიასთან ერთად მართავს სამხრეთ კავკასიის რეგიონულ კონფერენციას მეხსიერების პოლიტიკის შესახებ. კონფერენციის მთავარი მიზანია იმსჯელოს მეხსიერების პოლიტიკაზე და განიხილოს მეხსიერების კვლევებისა და საბჭოთა წარსულის გადააზრების საკითხები სამხრეთ კავკასიის სამივე ქვეყანაში.
კონფერენცია შესაძლებლობას მისცემს მკვლევრებს, სტუდენტებსა და პროფესორებს ერთმანეთს გაუზიარონ მეხსიერების პოლიტიკაზე მუშაობის ცოდნა და გამოცდილება. კონფერენციაზე დაგეგმილი საჯარო დისკუსიების დროს მომხსენებლები ისაუბრებენ ისტორიისა და მეხსიერების კვლევასთან დაკავშირებულ სხვადასხვა სირთულეზე, მათ შორის არქივების გახსნილობისა და ხელმისაწვდომობის საკითხზე, კვლევითი ინსტიტუტების დაფინანსების სიმცირეზე და სხვ.

სამუშაო ენები: ქართული, ინგლისური და რუსული (სინქრონული თარგმანი უზრუნველყოფილი იქნება)
დრო: 21-22 ოქტომბერი, 2019
ადგილმდებარეობა: ილიას სახელმწიფო უნივერსიტეტი, აუდიტორია B201
დასწრება თავისუფალია.

მასტერკლასი: „კრიტიკული მეგობარი”, როგორც განმავითარებელი შეფასებისა და პოზიტიური სასწავლო გარემოს ფორმირების ეფექტიანი სტრატეგია ზოგადსაგანმანათლებლო სკოლის საბაზო-საშუალო საფეხურზე
2019-10-15 17:38
სამიზნე ჯგუფი: საბაზო და საშუალო საფეხურის მასწავლებლები
მასტერკლასის ხელმძღვანელები: ილიას სახელმწიფო უნივერსიტეტის მოწვეული პროფესორი ეკა ტყავაშვილი, დოქტორანტი მარიკა კირვალიძე
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
ზოგადსაგანმანათლებლო სკოლაში დღემდე ერთ-ერთ გამოწვევად რჩება მოსწავლეთა შეფასება.
მნიშვნელოვანია შეფასების ისეთი ინსტრუმენტების გამოყენება, რომლებიც სწავლება-სწავლის ინტეგრირებული ნაწილი იქნება და წაახალისებს როგორც მასწავლებელი მოსწავლის პროფესიულ დიალოგს, ისე მოსწავლეთა შორის ურთიერთსწავლებასაც.
„კრიტიკული მეგობრის“ ინსტიტუტი კომპლექსური, ინტეგრირებული მიდგომაა, რომელიც მიმართულია ურთიერთსწავლებისა და თანამშრომლობის გზით უწყვეტ განვითარებაზე. მიდგომაში გამოყენებულია უკუკავშირის ყველა ტიპი, რომლებიც მასწავლებელს საშუალებას აძლევს, სწავლის პროცესზე პასუხისმგებლობის დელეგირება მოსწავლეებზე გააკეთოს. ასეთი მიდგომით უმჯობესდება შემსწავლელთა აკადემიური და თანამშრომლობით უნარები.
ვორკშოპზე განხილული იქნება „კრიტიკული მეგობრის“ მიდგომა როგორც, ერთი მხრივ, ურთიერთსწავლების ძლიერი მექანიზმი და, მეორე მხრივ, თანამშრომობითი, დახმარებაზე ორიენტირებული პოზიტური გარემოს ფორმირების ერთ-ერთი საშუალება.
განმავითარებელი შეფასების ეს ინსტრუმენტი ადაპტირებულია პროექტის Assessment Tools for new learning environments in higher education institutions /ASSET (Erasmus +) ფარგლებში
განსახილველი საკითხები:

კრიტიკული მეგობრის“ მიდგომის არსი
„კრიტიკული მეგობრის“ მიდგომა ზოგადსაგანმანათლებლო სკოლაში
ინსტრუმენტები „კრიტიკული მეგობრის“ მიდგომაში – tuning protocol, ძალთა ველის ანალიზი, თვითშეფასებისა და ურთიერთშეფასების მარაო

*რეგისტრაცია დასრულებულია.

მასტერკლასი – კლიმატის ცვლილება და სკოლა – მზად ვართ თუ არა ვუპასუხოთ კლიმატის ცვლილებისადმი მოსწავლეების პროტესტს მსოფლიოში
2019-10-15 17:35
სამიზნე ჯგუფი: მასტერკლასი განკუთვნილია საბუნებისმეტყველო და საზოგადოებრივი მეცნიერებების საგნობრივი ჯგუფის მასწავლებლებისთვის.
მასტერკლასის ხელმძღვანელი: ილიას სახელმწიფო უნივერსიტეტის ასოცირებული პროფესორი მანანა რატიანი
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
კლიმატის ცვლილება ერთ-ერთი ყველაზე მწვავე საფრთხეა, რომელიც კაცობრიობის წინაშე დგას. თუკი გარემოსთან დაკავშირებული პრობლემების დროულად არ აღმოიფხვრა ლოკალურ თუ ეროვნულ დონეზე, ის გლობალურში გადაიზრდება და ადამიანების ცხოვრების ხარისხზე უარყოფითად აისახება.
ქმედებები, რომლებმაც ეფექტურად უნდა შეამცირონ კლიმატის ცვლილების უარყოფითი შედეგები, განსხვავებულია ქვეყნებისა და ადამიანებისთვის. ეს გამოწვეულია არაერთი ფაქტორიდან, როგორებიცაა: ქვეყნის განვითარების დონე, ეკონომიკის ძირითადი მიმართულებები, ქვეყნის მთლიანი შიდა პროდუქტი, ენერგოგენერაციის მთავარი წყარო, რესურსების მოხმარების დონე, გადამუშავების, ნარჩენების მართვისა და კონსერვაციის პოლიტიკა. ასევე არანაკლებ როლს თამაშობს ადამიანის ქცევა, მისი განათლება, სოციალური სტატუსი, სქესი, ასაკი და დასაქმების სფერო.
როგორი უნდა იყოს განათლება სკოლაში, რომ მოსწავლეებს ჰქონდეთ გარემოსდაცვითი პასუხისმგებლობა, ცოდნა და უნარი მოუფრთხილდნენ გარემოს – ამ საკითხებს მიეძღვნება ჩვენი მასტერკლასი.
საკითხების ჩამონათვალი:

კლიმატის ცვლილების სამეცნიერო საფუძვლები
კლიმტის ცვლილების ანთროპოგენული წანამძღვრები
კლიმატის ცვლილების შედეგები გარემოსა და საზოგადოებაზე
კლიმატის ცვლილების წინააღმდეგ მიმართული ძალისხმევა და განათლებ
კითხვისა და წერის სტრატეგიები კრიტიკული აზროვნების განვითარებისთვის ტექსტზე მუშაობის პროცესში.

*რეგისტრაცია დასრულებულია.

მასტერკლასი: თანამედრვე მიდგომები ქართულის, როგორც მეორე, და უცხო ენის სწავლებაში
2019-10-15 17:34
სამიზნე ჯგუფი: მასტერკლასი განკუთვნილია ქართულის, როგორც მეორე, და უცხო ენის საჯარო და კერძო სკოლების მასწავლებლებისთვის
მასტერკლასის ხელმძღვანელი: ილიას სახელმწიფო უნივერსიტეტის ასისტენტ-პროფესორი თინათინ კიღურაძე
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
ქართულის, როგორც მეორე/უცხო ენის სწავლება საკმაოდ ახალი სფეროა და ბევრი საკითხი საჭიროებს ახლებური მიდგომის შემუშავებას.
საკითხების ჩამონათვალი:

ქართულის, როგორც მეორე/უცხო ენის სფეროში სწავლების თანამედროვე მიდგომების მოკლე მიმოხილვა;
არსებული მეთოდური ლიტერატურისა და თანამედროვე მეთოდით შედგენილი სახელმძღვანელოების ანალიზი;
არსებული სამიზნე ჯგუფების თავისებურებების გათვალისწინება სწავლებაში.

მასტერკლასის მეორე ნაწილში მასწავლებლებს მიეცემათ საშუალება მცირე ჯგუფებში იმუშაონ, გამოკვეთონ ერთი საგაკვეთილო მიზანი, რომელიც რეალურ სიტუაციაში კომუნიკაციაზე იქნება ორიენტირებული და სცადონ საკუთარი მასალის შესამუშავებლად მონახაზის გაკეთება.
*რეგისტრაცია დასრულებულია.

მასტერკლასი - კრიტიკული და შემოქმედებითი აზროვნების განვითარების ტექნოლოგიები
2019-10-15 17:32
სამიზნე ჯგუფი: მასტერკლასი განკუთვნილია საბაზო-საშუალო საფეხურის ქართული ენისა და ლიტერატურის მასწავლებლებისთვის
მასტერკლასის ხელმძღვანელი: ილიას სახელმწიფო მუნივერსიტეტის პროფესორი თამარ ტალიაშვილი
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
ინფორმაციული ინდუსტრის ეპოქაში სასწავლო პროცესში სწავლების ისეთი ფორმების დანერგვა, რომლებიც უზრუნველყოფენ მოსწავლეებში კრიტიკული და შემოქმედებითი აზროვნების უნარის განვითარებას, დღევანდელობის გადაუდებელ ამოცანას წარმოადგენს. ყველა საერთაშორისო და ადგილობრივი კვლევა აჩვენებს ქართველი მოსწავლეების წიგნიერების საშუალოზე დაბალ დონეს სწავლების დაწყებით და საბაზო საფეხურზე, რაც იმას ნიშნავს, რომ შესაძლოა მასწავლებლები სათანადოდ ვერ ახდენენ რეფლექსიას კითხვისა და წერის სტრატეგიებზე, როგორც კრიტიკული აზროვნების უნარის განვითარების ტექნოლოგიებზე .
პრობლემის გადაჭრის გზა ახალი ტექნოლოგიების პრაქტიკაში დანერგვის პროცესში, კონტექსტის კვლევა და გამოცდილების ანალიზია . აქედან გამომდინარე, ჩვენი მიზანია კრიტიკული აზროვნების თეორიის გაცნობიერების საფუძველზე, მასწავლებლებლების გამოცდილების გათვალისწინებით, დავგეგმოთ კონსტრუქტივისტულ-ინტერაქტიული კითხვის 3-ფაზიანი გაკვეთილი კრიტიკული აზროვნების ტექნოლოგიების გამოყენებით.
საკითხების ჩამონათვალი:

რა არის კრიტიკული აზროვნება და რატომ უნდა ვასწავლოთ მოსწავლეებს კრიტიკულად აზროვნება (ქართული ენისა და ლიტერატურის სტანდარტი და კრიტიკული აზროვნების ალგორითმი);
შეკითხვის დასმის ტექნოლოგიები;
დედუქციური და ინდუქციური აზროვნება;
რა არის არგუმენტი, არგუმენტირებული მსჯელობის სტრუქტურა (დისკუსიის შეფასების რუბრიკები);
კონსტრუქტივისტულ-ინტერაქტიული კითხვის სამფაზიანი გაკვეთილის მოდელი.

*რეგისტრაცია დასრულებულია.

მასტერკლასი: ქართული ენის გრამატიკის სწავლების ლინგვისტურ-დიდაქტიკური საფუძვლები დაწყებით სკოლაში
2019-10-15 17:31
სამიზნე ჯგუფი: ქართული სკოლის დაწყებითი კლასების მასწავლებლები
მასტერკლასის ხელმძღვანელი: ილიას სახელმწიფო უნივერსიტეტის მოწვეული პროფესორი ნათელა მაღლაკელიძე
მასტერკლასის დრო და ადგილმდებარეობა: 20 ოქტომბერი,11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
გრამატიკა ერთ-ერთი რთული უბანია ქართულის, როგორც მშობლიური ენის, საკითხთა სწავლების სისტემაში. ამ სირთულეს განაპირობებს მრავალი ფაქტორი: თავად ქართული ენის აგებულება, მასწავლებელთა ლინგვისტური კომპეტენციები, სწავლების სტრატეგიების ერთფეროვნება, განათლების სპეციალისტთა არაერთგვაროვანი დამოკიდებულება ამ საკითხის მიმართ, გრიფირებული სასკოლო სახელმძღვანელოების სრული არაერთგვაროვნება ამ კუთხით… მასწავლებლისთვის ხშირად გაუგებარია ა) რა მოცულობით უნდა ასწავლოს ესა თუ ის საკითხი (ან საერთოდ ასწავლოს თუ არა საერთოდ მოცემულ ეტაპზე), ბ) როგორ ასწავლოს.
საკითხების ჩამონათვალი:

გრამატიკის სწავლების ადგილი და მნიშვნელობა ქართული ენის სწავლების პროცესში;
აღნიშნული კუთხით მოსწავლეთა ასაკობრივი თავისებურებანი, გრამატიკის კავშირი მართლწერისა და მართლმეტყველების საკითხებთან;
სავარჯიშოთა სახეები კლასების მიხედვით და შესაბამისი აქტივობები;
სასწავლო რესურსები.

*რეგისტრაცია დასრულებულია.

ილიაუნის ჩემპიონატი კალათბურთში - 2019
2019-10-15 15:22
3 ნოემბერს ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით გაიმართება შიდასაუნივერსიტეტო ჩემპიონატი კალათბურთში (3×3). შეჯიბრებაში მონაწილეობის უფლება აქვთ მხოლოდ ილიაუნის სტუდენტებისგან დაკომპლექტებულ გუნდებს. ჩემპიონატის მონაწილეს არ აქვს ორ სხვადასხვა გუნდში თამაშის უფლება. განაცხადში აუცილებელია 4 მოთამაშის შეყვანა (3 ძირითადი, 1 სათადარიგო)
ჩემპიონატი გაიმართება “FIBA 3×3”-ის ოფიციალური წესებით: http://www.fiba.basketball/3×3/rules
გამარჯვებულ გუნდს გადაეცემა ილიას სახელმწიფო უნივერსიტეტის გარდამავალი თასი კალათბურთში. I, II და III ადგილებზე გასული გუნდები მიიღებენ შესაბამის მედლებსა და სიგელებს.
დაინტერესების შემთხვევაში გთხოვთ შეავსოთ სარეგისტრაციო ფორმა ბმულზე: https://forms.gle/rpBX3mKc9tihUvcP8
რეგისტრაციის ბოლო ვადაა 2019 წლის 1 ნოემბერი.

ილიაუნის ჩემპიონატი ფრენბურთში
2019-10-15 12:26
2019 წლის 10 ნოემბერს ილიას სახელმწიფო უნივერსიტეტის სტუდენტურ საქმეთა დეპარტამენტი აწყობს შიდასაუნივერსიტეტო ჩემპიონატს ფრენბურთში (4vs4)
შეჯიბრებაში მონაწილეობა შეუძლიათ მხოლოდ ილიაუნის სტუდენტებს. თითოეული გუნდი დაკომპლექტებული უნდა იყოს როგორც ვაჟებით, ასევე გოგონებით. გუნდის წევრთა მაქსიმალური რაოდენობაა 6.
დაინტერესების შემთხვევაში გთხოვთ შეავსოთ ელექტრონული სარეგისტრაციო ფორმა: https://forms.gle/sujD434MY9c3ToqFA
რეგისტრაციის ბოლო ვადა: 8 ნოემბერს

საკონტაქტო ინფორმაცია
Facebook-გვერდი: iliaunistudentaffairs
Facebook-ჯგუფი: iliauni.sport
ტელ.: (+995 514) 778989; (032 2) 22 00 09 (270)
ელფოსტა:student.affairs@iliauni.edu.ge
მის.: ქ. ჩოლოყაშვილის გამზირი N3/5 ოთახი F105

ხნსბს
2019-10-15 07:05
ფრანკოფონიის საუნივერსიტეტო სააგენტო გიწვევთ დარგობრივი ფრანგული ენის შემსწავლელ უფასო კურსებზე (A1, A2, B1 და B2 დონე).
ლექციები ჩატარდება ფრანკოფონიის საუნივერსიტეტო სააგენტოს თბილისის ციფრულ კამპუსში. მისამართი: თსუ-ის V კორპუსი, ი. ჭავჭავაძის გამზ. N36, აუდიტორია 309, კვირაში სამჯერ,17 ოქტომბრიდან 30 დეკემბრამდე (განრიგი დაზუსტდება მოგვიანებით).
დაინტერესებულ პირებს გთხოვთ დარეგისტრირდეთ 15 ოქტომბრამდე შემდეგ ბმულზე.

განათლების სკოლის მასტერკლასები სკოლის მასწავლებლებისთვის - დილემებით სწავლება
2019-10-13 17:28
სამიზნე ჯგუფი: მასტერკლასი განკუთვნილია ზოგადსაგანმანათლებლო სკოლების ნებისმიერი საგნის მასწავლებლებისთვის
მასტერკლასის ხელმძღვანელები: ილიას სახელმწიფო უნივერსიტეტის პროფესორები: სოფიკო ლობჟანიძე, დავით მალაზონია
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
მასტერკლასის მოკლე აღწერა:
თანამედროვე განათლების პარადიგმა ეფუძნება მოსწავლეთა მოტივაციას, ჩართულობას, აღმოჩენების გზით ცოდნის შექმნასა და ღირებულებით განვითარებას. ამ შედეგის მისაღწევის ერთ-ერთი აპრობირებული და ეფექტური მიდგომა დილემებით სწავლებაა. მიდგომა ითვალისწინებს მორალური დილემის გადაჭრის გზების ძიებას, ღირებულებებზე დაფუძნებული არჩევანის გაკეთებას, მის ლოგიკურ და არგუმენტირებულ დასაბუთებას, რაც არსებული ინფორმაციის აკუმულირებისა და კვლევის გზით მიღებული ახალი ცოდნის გამოყენებით ხორციელდება. დილემებით სწავლება ასევე ხელს უწყობს ისეთი ღირებულებითი კატეგორიების განვითარებას, როგორებიცაა: კრიტიკული აზროვნება, მრავალმხრივი, არასტერეოტიპული შეფასება, განსხვავებული აზრის მიმღებლობა, თანამშრომლობა, ჯანსაღი კომუნიკაცია და ცოდნის გაზიარება.
საკითხების ჩამონათვალი:

რა არის დილემა და როგორ ჩამოვაყალიბოთ დილემა?
როგორ გამოვიყენოთ დილემა მოსწავლეთა სასწავლო მოტივაციისა და ჩართულობის გასაზრდელად?
რამდენად და როგორ უწყობს ხელს დილემით სწავლება მოსწავლეებში ღირებულებების განვითარებას?
როგორ და რომელ სააზროვნო უნარებს ავითარებს მოსწავლეებში დილემით სწავლება?

*რეგისტრაცია დასრულებულია.

ევროპის ტრავმული სტრესის კვლევის საზოგადოების ვორკშოპი „პოლიტიკურ ძალადობასთან დაკავშირებული ტრავმის შედეგებთან მუშაობა“
2019-10-13 10:00
13-14 ოქტომბერს, 10:00 საათზე, ილიას სახელმწიფო უნივერსიტეტში გაიმართება ევროპის ტრავმული სტრესის კვლევის საზოგადოების ვორკშოპი „პოლიტიკურ ძალადობასთან დაკავშირებული ტრავმის შედეგებთან მუშაობა“.
ღონისძიება ეძღვნება ევროპის ევროპის ფსიქოტრავმის კვლევის საზოგადოების (ESTSS) საზოგადოების ჟურნალის (EJPT) 10 წლის იუბილეს.
ვორკშოპს მასპინძლობს ილიას სახელმწიფო უნივერსიტეტი საქართველოს ფსიქოტრავმის საზოგადოებასთან, ფონდთან „გლობალური ინიციატივა ფსიქიატრიაში – თბილისი“ და ღია საზოგადოების ფონდთან ერთად.

რეგისტრაცია:
ESTSS-ის არაწევრებისთვის მაღალშემოსავლიანი ქვეყნებიდან: 50 ევრო
ESTSS-ის წევრებისთვის მაღალშემოსავლიანი ქვეყნებიდან: 30 ევრო
ESTSS-ის არაწევრებისთვის დაბალი და საშუალო-შემოსავლიანი ქვეყნებიდან: 20 ევრო
ESTSS-ის წევრებისთვის დაბალი და საშუალო-შემოსავლიანი ქვეყნებიდან: 15 ევრო

საქართველოს ფსიქოტრავმის საზოგადოების წევრებისთვის ვორკშოფზე დასწრება უფასოა.
რეგისტრაცია სავალდებულოა ყველა მონაწილისთვის!
რეგისტრაციისათვის დაგვიკავშირდით ელექტრონული ფოსტის შემდეგ მისამართზე: estss-workshop@iliauni.edu.ge
რეგისტრაციის ბოლო ვადაა 1-ლი ოქტომბერი.

სამუშაო ენა: ინგლისური (სინქრონული თარგმანი უზრუნველყოფილი იქნება)
დრო: 13 ოქტომბერი, 10:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

დრო: 14 ოქტომბერი, 10:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი

განათლების სკოლის მასტერკლასები სკოლის მასწავლებლებისთვის
2019-10-12 11:00
ილიას სახელმწიფო უნივერსიტეტის განათლების სკოლა მჭიდროდ თანამშრომლობს ზოგადსაგანმანთლებლო სკოლებთან და ზრუნავს მათი პერსონალის პროფესიულ განვითარებაზე. 2019 წლის ოქტომბერი უნივერსიტეტმა მასწავლებლის თვედ გამოაცხადა და მისადმი მიძღვნილ ღონისძიებათა შორის გთავაზობთ მასტერკლასებს სკოლის მასწავლებლებისთვის.
შენიშვნა: დარეგისტრირება შეგიძლიათ მხოლოდ ერთ მოდულზე.

მასტერკლასი: დილემებით სწავლება

სამიზნე ჯგუფი: მასტერკლასი განკუთვნილია ზოგადსაგანმანათლებლო სკოლების ნებისმიერი საგნის მასწავლებლებისთვის
მასტერკლასის ხელმძღვანელები: ილიას სახელმწიფო უნივერსიტეტის პროფესორები: სოფიკო ლობჟანიძე, დავით მალაზონია
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/32jOioO

მასტერკლასი: ქართული ენის გრამატიკის სწავლების ლინგვისტურ-დიდაქტიკური საფუძვლები დაწყებით სკოლაში

სამიზნე ჯგუფი: ქართული სკოლის დაწყებითი კლასების მასწავლებლები
მასტერკლასის ხელმძღვანელი: ილიას სახელმწიფო უნივერსიტეტის მოწვეული პროფესორი ნათელა მაღლაკელიძე
მასტერკლასის დრო და ადგილმდებარეობა: 20 ოქტომბერი,11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/32sq9Nb

მასტერკლასი – კრიტიკული და შემოქმედებითი აზროვნების განვითარების ტექნოლოგიები

სამიზნე ჯგუფი: მასტერკლასი განკუთვნილია საბაზო-საშუალო საფეხურის ქართული ენისა და ლიტერატურის მასწავლებლებისთვის
მასტერკლასის ხელმძღვანელი: ილიას სახელმწიფო მუნივერსიტეტის პროფესორი თამარ ტალიაშვილი
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/31iGCSD

მასტერკლასი: თანამედრვე მიდგომები ქართულის, როგორც მეორე, და უცხო ენის სწავლებაში

სამიზნე ჯგუფი: მასტერკლასი განკუთვნილია ქართულის, როგორც მეორე, და უცხო ენის საჯარო და კერძო სკოლების მასწავლებლებისთვის
მასტერკლასის ხელმძღვანელი: ილიას სახელმწიფო უნივერსიტეტის ასისტენტ-პროფესორი თინათინ კიღურაძე
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/2IT7cv2

მასტერკლასი – კლიმატის ცვლილება და სკოლა – მზად ვართ თუ არა ვუპასუხოთ კლიმატის ცვლილებისადმი მოსწავლეების პროტესტს მსოფლიოში

სამიზნე ჯგუფი: მასტერკლასი განკუთვნილია საბუნებისმეტყველო და საზოგადოებრივი მეცნიერებების საგნობრივი ჯგუფის მასწავლებლებისთვის.
მასტერკლასის ხელმძღვანელი: ილიას სახელმწიფო უნივერსიტეტის ასოცირებული პროფესორი მანანა რატიანი
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/2oJJlqW

მასტერკლასი: „კრიტიკული მეგობარი”, როგორც განმავითარებელი შეფასებისა და პოზიტიური სასწავლო გარემოს ფორმირების ეფექტიანი სტრატეგია ზოგადსაგანმანათლებლო სკოლის საბაზო-საშუალო საფეხურზე

სამიზნე ჯგუფი: საბაზო და საშუალო საფეხურის მასწავლებლები
მასტერკლასის ხელმძღვანელები: ილიას სახელმწიფო უნივერსიტეტის მოწვეული პროფესორი ეკა ტყავაშვილი, დოქტორანტი მარიკა კირვალიძე
მასტერკლასის დრო და ადგილმდებარეობა: 20 ოქტომბერი, 11:00-15:00, E კორპუსი (ქ. ჩოლოყაშვილის გამზ. N3/5)
ვრცლად – https://bit.ly/2MgfqQa

* მასტერკლასებზე რეგისტრაცია დასრულებულია.

საინფორმაციო შეხვედრა ჰაკათონის NASA Space Apps Challenge შესახებ
2019-10-11 18:00
11 ოქტომბერს, 18:00 საათზე, ილიას სახელმწიფო უნივერსიტეტის G106 აუდიტორიაში გაიმართება NASA Space Apps Challenge საინფორმაციო შეხვედრა. მასში მონაწილეობას მიიღებენ ჰაკათონის თანაორგანიზატორები: ილიას სახელმწიფო უნივერსიტეტის ფაბლაბის მენეჯერი ავთანდილ მღებრიშვილი და თბილისის სტარტაპ ბიუროს თანადამფუძნებელი ჰაიკ ასრიანცი.
NASA Space Apps Challenge მსოფლიოში ყველაზე ფართომასშტაბიანი ჰაკათონია, რომელიც 200 სხვადასხვა ადგილას 48 საათზე მეტხანს მიმდინარეობს. დეტალური ინფორმაცია იხილეთ.
დრო: 11 ოქტომბერი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა ილიაუნის სტუდენტებისათვის Erasmus+ გაცვლითი პროგრამის შესაძლებლობების შესახებ
2019-10-11 15:00
გაცნობებთ, რომ პარასკევს, 11 ოქტომბერს, 15:00 საათზე, ილიას სახელმწიფო უნივერსიტეტის E 206 აუდიტორიაში, ქ.ჩოლოყაშვილის 3/5, გაიმართება საინფორმაციო შეხვედრა ილიაუნის სტუდენტებისათვის Erasmus+ გაცვლითი პროგრამის შესაძლებლობების შესახებ.
მიმდინარე კონკურები იხილეთ ბმულზე.

შეკითხვების შემთხვევაში, დაუკავშირდით:
საგარეო ურთიერთობების სამსახური
➳ ჩოლოყაშვილის 3/5, ოთახი E 208
☏ 995 322 220009-367
✉ erasmusplus@iliauni.edu.ge

სტუდენტური ცხოვრების ფორუმი 2019
2019-10-11 12:00
11 ოქტომბერს, 12:00-დან 15:00 საათამდე, ილიას სახელმწიფო უნივერსიტეტის B201 აუდიტორიაში გაიმართება სტუდენტური ცხოვრების ფორუმი, რომელზეც წარმოდგენილი იქნება ილიაუნის ყველა აქტიური სტუდენტური კლუბი და სხვადასხვა სამსახური.
სტუდენტური ცხოვრების ფორუმზე სტუდენტებს საშუალება ექნებათ კლუბების წარმომადგენლებისგან მიიღონ ინფორმაცია მათი საქმიანობისა და კლუბში გაწევრიანების შესაძლებლობის შესახებ.
დაინტერესებული პირები ასევე შეძლებენ ინდივიდუალური კონსულტაციების გავლას ილიაუნის ცალკეული სამსახურების წარმომადგენლებთან და ინფორმაციის მიღებას მათ სერვისებსა თუ შესაძლებლობებზე.
ღონისძიება დააინტერესებთ ილიას სახელმწიფო უნივერსიტეტის ნებისმიერი კურსისა და მიმართულების სტუდენტებს.
დასწრება თავისუფალია!
სტუდენტური ცხოვრების ფორუმში მონაწილეობას მიიღებენ:
ილიაუნის სამსახურები:

საგარეო ურთიერთობების სამსახური – სტიპენდიები და გაცვლითი პროგრამები ევროპის სხვადასხვა ქვეყანაში.
განვითარების სამსახური – გრანტები და დაფინანსების მოპოვება კვლევებისთვის.
ბიბლიოთეკა – ბიბლიოთეკის სერვისები, წიგნის შეძენა, რიდერის დამზადება, ონლაინ მომსახურება, ჯგუფური სამუშაო სივრცეები.
Zoomout – პრე-აქსელერატორი, სტარტაპების და დამწყები მეწარმეების ხელშეწყობა.
ფაბლაბი – სამრეწველო ინოვაციების ლაბორატორია.
ლიგამუსი – წიგნის სახლი, კაფე, სამკითხველო დარბაზი, საჯარო შეხვედრების სივრცე.
მუსიკის ცენტრი – მუსიკის სხვადასხვა მიმართულების სწავლება ძირითად და მაინორ პროგრამებად.
აკადემიური წერის ცენტრი – კონსულტაციები და სემინარები აკადემიურ წერასა და პრეზენტაციის შედგენასთან დაკავშირებით.
ილიაუნის თეატრი – თეატრალური სივრცე, სტუდენტური ფასდაკლებები.
დებატების კლუბი – საჯარო დებატები, ტურნირები, დისკუსიები, სხვადასხვა ტიპის დებატების ტექნიკის შესწავლა.
სტუდენტურ საქმეთა დეპარტამენტი – სტუდენტური პროექტების ინიცირება, სხვადასხვა სტუდენტური ღონისძიებები, სპორტი, სტუდენტების დასაქმება, ზამთრის და საზაფხულო სკოლები, კონსულტაციები, სასწავლო პროცესთან დაკავშირებული შენიშვნების რეგისტრაცია.

ილიაუნის სტუდენტური გაერთიანებები:

ილიაუნის ეკომოლაშქრეთა კლუბი
ფედერალისტთა კლუბი
E Pluribus Unum
ილიაუნის ისტორიის სტუდენტური კლუბი
მენეჯერთა კლუბი
სტუდენტური თვითმმართველობა
ახალგაზრდა სოციოლოგთა კლუბი
კულტურის კლუბი
ხალხური სიმღერის სტუდენტური გუნდი
ილიაუნის არქეოლოგიის სტუდენტური კლუბი
ილიაუნის სპორტული ფანკლუბი
ილიაუნის ბიზნესის სტუდენტური კლუბი – Publicity
ილიაუნის მეცნიერების პოპულარიზაციის სტუდენტური კლუბი S.T.E.A.M
ფსიქოლოგთა სტუდენტური კლუბი

თითოეული კლუბი სხვადასხვა მიმართულებით მუშაობს და მასში გაწევრიანება ილიაუნის ნებისმიერ სტუდენტს შეუძლია.
ფორუმზე მოსულ სტუდენტებს შესაძლებლობა ექნებათ, ადგილზე შეავსონ კლუბებში გაწევრიანებისთვის საჭირო სარეგისტრაციო ფორმა.

დრო: 11 ოქტომბერი, 12:00-15:00 საათი
ადგილმდებარეობა: B 201 აუდიტორია, ილიას სახელმწიფო უნივერსიტეტი (ი. ჭავჭავაძის გამზ. N32)

საკონტაქტო ინფორმაცია:
student.affairs@iliauni.edu.ge
032 2 22 00 09 (270)

იდეათონი – სტუდენტური კონკურსი საუკეთესო იდეებისთვის
2019-10-11 10:30
11 ოქტომბერს ილიას სახელმწიფო უნივერსიტეტის ტექნოლოგიების კორპუსში გაეროს ქალთა ორგანიზაციისა და ილიაუნის ორგანიზებით გაიმართება სტუდენტური კონკურსი – იდეათონი „პროფესიას არ აქვს სქესი“ – აღმოვაჩინოთ ახალი ადამიანები ტექნოლოგიებში.
იდეათონის თემა

როგორ მოიზიდონ უნივერსიტეტებმა ქალები საინფორმაციო ტექნოლოგიების საგანმანათლებლო პროგრამებზე?
როგორ გაზარდონ ბიზნესკომპანიებმა ქალების მონაწილეობა პროფესიებში, რომლებშიც კაცები დომინირებენ?

ვის შეუძლია კონკურსში მონაწილეობა?
კონკურსში მონაწილეობა შეუძლია ილიას სახელმწიფო უნივერსიტეტის ნებისმიერი მიმართულებისა და საფეხურის სტუდენტს.
როგორ მივიღო მონაწილეობა კონკურში?
კონკურსში მონაწილეობისთვის საჭიროა წინასწარ რეგისტრაცია. რეგისტრაციის ბოლო ვადა:10 ოქტომბერი.
რეგისტრაციისთვის მიჰყევით ბმულს: http://bit.do/fbLo7
კონკურსის ფორმატი
რეგისტრირებული მონაწილეები კონკურსის დღეს დაიყოფიან ჯგუფებად და პროფესიონალი ინსტრუქტურებისა და გენდერის ექსპერტების მეთვალყურეობით იმუშავებენ ინოვაციურ და გენდერულად მგრძნობიარე იდეებსა და სტრატეგიებზე ორი მიმართულებით:

როგორ მოიზიდონ უნივერსიტეტებმა ქალები საინფორმაციო ტექნოლოგიების საგანმანათლებლო პროგრამებზე?
როგორ გაზარდონ ბიზნესკომპანიებმა ქალების მონაწილეობა პროფესიებში, რომლებშიც კაცები დომინირებენ?

მონაწილეები ზემოთ ჩამოთვლილი თემებიდან აირჩევენ ერთ-ერთს საკუთარი ინტერესების შესაბამისად.
ჯგუფებად დაყოფისა და სპეციალური სალექციო სესიის შემდეგ ჯგუფებს მიეცემათ 3 საათი იდეებზე სამუშაოდ. შემუშავებულ იდეებს წარუდგენენ ჟიურის, რომელიც დაკოპლექტებულია ბიზნესკომპანიების, გაეროს ორგანიზაციისა და ილიას სახელმწიფო უნივერსიტეტის წარმომადგენლებით, გენდერის ექსპერტებით.
სამი გამარჯვებული ჯგუფი დაჯილდოვდება სპეციალური პრიზებით.

დრო: 11 ოქტომბერი, 10:30 – 18:00
ადგილმდებარეობა: ტექნოლოგიების კორპუსი, ქ. ჩოლოყაშვილის N3/5
2019 წელი

ილიას სახელმწიფო უნივერსიტეტის ლიტერატურული ვებგვერდის პრეზენტაცია
2019-10-10 19:00
10 ოქტომბერს, 19:00 საათზე, ილიას სახელმწიფო უნივერსიტეტის ლიტერატურული ვებგვერდის პრეზენტაცია გაიმართება. ახალი ვებგვერდი ჩაფიქრებულია პლატფორმად როგორც ახალი ლიტერატურული ნაწარმოებებისათვის, ისე ლიტერატურის შესახებ რეფლექსიისა და მსჯელობისთვის. პრეზენტაციაზე წარდგენილი იქნება საიტზე განთავსებული პირველი ლიტერატურული ტექსტებიც.
პრეზენტაციაში მონაწილეობას მიიღებენ რატი ამაღლობელი, ზაალ ანდრონიკაშვილი, ლევან ბერძენიშვილი, ლაშა ბუღაძე, გიორგი მაისურაძე და სხვ.
დრო: 10 ოქტომბერი, 19:00 საათი
ადგილმდებარეობა: საკონფერენციო დარბაზი, ილიაუნის ტექნოლოგიების კორპუსი, ქ. ჩოლოყაშვილის N3/5
დასწრება თავისუფალია.
